Foilsiú an doiciméid aonair leasaithe tar éis mionleasú a fhormheas de bhun an dara fomhír d’Airteagal 53(2) de Rialachán (AE) Uimh. 1151/2012

(2022/C 203/06)

Tá an mionleasú sin formheasta ag an gCoimisiún Eorpach i gcomhréir leis an tríú fomhír d’Airteagal 6(2) de Rialachán Tarmligthe (AE) Uimh. 664/2014 ón gCoimisiún (1).

An t-iarratas ar fhormheas an mhionleasaithe seo is féidir é a cheadú i mbunachar sonraí eAmbrosia an Choimisiúin.

DOICIMÉAD AONAIR

“Patatas de Prades” / “Patates de Prades”

Uimh. AE: PGI-ES-0232-AM01 – 11.5.2021

STFC ( )TGFC (X)

1. Ainm nó ainmneacha [STFC nó TGFC]

“Patatas de Prades” / “Patates de Prades”

2. Ballstát nó tríú tír

an Spáinn

3. Tuairisc ar an táirge talmhaíochta nó ar an táirge bia

3.1. An cineál táirge [a liostaítear in Iarscríbhinn XI]

Aicme 1.6. Torthaí, glasraí agus gránaigh úra nó phróiseáilte.

3.2. Tuairisc ar an táirge lena mbaineann an t-ainm in (1)

Is é an táirge atá le cosaint tiúbar an speicis Solanum tuberosum L, ar de shaothróg Kennebec é, ceapadh é lena chaitheamh ag an duine, tá sé idir 40 agus 80 mm ach sroichfidh sé 100 mm i gcásanna eisceachtúla.

Tá craiceann an-mhín, crua agus daingean ag an bpráta. Bán atá bia an phráta, tá uigeacht dhaingean, phlúrach aige, blas fada agus boladh beag na gcnó capall air.

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

___

3.4. Céimeanna sonracha sa táirgeadh nach mór a thógáil sa limistéar geografach sainithe

Is sa limistéar geografach aitheanta a dhéantar gach céim den táirgeadh, ón saothrú (a thosaíonn le soláthar síl) go dtí an t-ullmhúchán agus an pacáistiú ar siúl.

An barr a bhunú:

cuirtear tús leis an bpróiseas le síol den chineál “Kennebec” a sholáthar. Tá táirgeacht íseal ag an gcineál ach tá sé ar ardchaighdeán.

Tosaíonn an cur i mí Aibreáin, agus dáiltear na síolta i gclaiseanna. Clúdaítear na síolta ansin trí threabhadh, agus ar an gcaoi sin cruthaítear an t-iomaire ina bhforbraíonn an planda.

An barr a bhaint:

is de láimh a dhéantar an bhuain agus ní dhéantar é go deireadh Lúnasa nó Meán Fómhair, mar gur gnách go n-éagann an planda go nádúrtha i mí Lúnasa. Déantar é leis an gcúram is mó agus tosaíonn sé dhá sheachtain tar éis bhás nádúrtha an phlanda. Leis sin ligtear don chraiceann aibiú go leordhóthanach, agus a cáilíocht á coinneáil, tugtar cosaint níos mó ar shuaitheadh a d’fhéadfadh a bheith ann le linn na pacála agus cuirtear feabhas ar chumas nádúrtha an táirge a choimeád go nádúrtha.

3.5. Sainrialacha maidir le slisniú, grátáil, pacáistiú, etc. an táirge dá dtagraíonn an t-ainm cláraithe

Díoltar na prátaí a chlúdaítear leis an TGFC i málaí páipéir inanálaithe a bhfuil toilleadh idir 1 agus 5 kg iontu.

3.6. Sainrialacha maidir le lipéadú an táirge dá dtagraíonn an t-ainm cláraithe

Nuair a chuirtear na prátaí faoi chosaint ar an margadh, ní mór lipéad a bheith orthu agus ní mór a léiriú go soiléir agus go héigeantach ainm an PGI, lógó an PGI féin agus lógó PGI an Aontais. Maidir leis an bpacáistiú ina seoltar na prátaí a chlúdaítear le TGFC “Patatas de Prades”, ní mór uimhriú, arna fhormheas ag Bord Rialála TGFC, a bheith air freisin.

4. Sainmhíniú achomair ar an limistéar geografach

Is éard atá sa limistéar táirgthe prátaí a chumhdaítear leis an PGI “Patatas de Prades” talamh atá suite i mbardais Prades, Capafonts, La Febró agus Arbolí, ar bardais iad go léir atá i gceantar Baix Camp, Cúige Tarragona, i bPobal Féinrialaitheach na Catalóine.

Is ionann an limistéar ullmhúcháin agus an limistéar pacáistithe agus an limistéar táirgthe.

5. Baint leis an limistéar geografach

An stair:

I dtreo dheireadh an 19ú haois, scríobh Emili Morera Llauradó faoin traidisiún fada saothraithe prátaí sa limistéar faoi chosaint, agus chuir sé caighdeán na dtiúbar síos don aeráid áitiúil agus d’airde na ngort ina bhfástar iad.

Agus José Ruy Fernández ag tagairt do Villa de Prades (1920), scríobh sé gurb iad “prátaí a bpríomhshócmhainn, is iad is fearr agus is iad is mó tóir, ní hamháin sa Chatalóin ach sa Spáinn ina hiomláine, mar gheall ar an mblas fíorálainn agus an cháilíocht phlúrach, chomh maith le feabhas an táirge mar earra bia, rud a chiallaíonn go ngnóthaíonn sé praghas níos airde ná praghas a iomaitheoirí ar gach margadh”.

An nádúr:

Tá saintréithe geografacha ar leith ag suíomh fabhrach shléibhte Prades (iad 1 000 méadar os cionn leibhéal na farraige, an-torthúil, ithreacha siliciúla gainmheacha le pH beagán aigéadach, is beag an bháisteach a bhíonn ann, bíonn an teocht íseal go leor agus bíonn gaotha tais ag séideadh ón bhfarraige isteach), agus imríonn an suíomh tionchar tairbheach ar cháilíocht na dtiúbar. Is éard is toradh ar na tosca sin go léir:

Tá timthriall níos faide ag fás ag an ngléasra. Ní cheadaítear ach aon bhuain amháin in aghaidh na bliana, rud a tháirgeann tiúbair dhaingne le céatadán níos airde ábhair thirim.

Tá craiceann ag prátaí a fhástar i limistéar Prades atá an-mhín agus atá saor ó anchuma, rud lenar féidir iad a aithint ó phrátaí den chineál céanna a fhástar i limistéir eile.

Stóráiltear na tiúbair go nádúrtha, i siopaí ceadaithe, gan úsáid a bhaint as oibreáin frithphéactha ná táirgí a mbíonn tionchar acu ar phróiseas caomhnaithe nádúrtha an phráta.

Dá réir sin, is é an tátal a bhaintear as an méid thuas go dtugann na dálaí oragrafacha (an airde, rud is sonraí ná sin), saintréithe na hithreach (toisc mhór nuair atáthar ag déileáil leis an gcineál sin bairr) agus na haeráide, mar aon le traidisiún saothraithe prátaí agus le taithí na bhfeirmeoirí lena mbaineann, tugann siad do “Patatas de Prades” tréithe is gnách a bheith ag tiúbair ardcháilíochta.

Tagairt d’fhoilsiú na sonraíochta táirge

(an dara fomhír d’Airteagal 6(1) den Rialachán seo)

Is féidir an tsonraíocht táirge nuashonraithe a fháil ag http://agricultura.gencat.cat/web/.content/al_alimentacio/al02_qualitat_alimentaria/normativa-dop-igp/plecs-tramit/pliego-condiciones-patates-de-prades-modificacion-menor-es.pdf a fhad atá an próiseas leasaithe ar bun

agus foilseofar é ar

http://agricultura.gencat.cat/ca/ambits/alimentacio/segells-qualitat-diferenciada/distintius-origen/dop-igp/normativa-dop-igp/plecs-condicions/ nuair a fhormheasfar é.

(1) IO L 179, 19.6.2014, lch. 17.